Iohannis: Romii au dat României un patrimoniu şi tradiţii valoroase.
Ziua Internațională a Romilor este marcată în fiecare an pe data de 8 aprilie și este o zi pentru a sărbători cultura romani și de a crește gradul de conștientizare a problemelor cu care se confruntă romii. "Romii, mult timp anonimi pentru istoria oficială, şi-au dat viaţa pentru împlinirea marilor noastre idealuri, fiind însă victime ale violenţei, urii şi rasismului", transmite Klaus Iohannis într-un mesaj transmis cu ocazia Zilei Internaţionale a Romilor şi a Sărbătorii etniei romilor din România. Şeful statului afirmă că are convingerea că "diversitatea etnică şi culturală hrăneşte rezilienţa comunităţilor şi susţine societăţile în care libertatea şi demnitatea umană se fructifică într-un viitor prosper, spre binele comun".
"Romii, mult timp anonimi pentru istoria oficială, şi-au dat viaţa pentru împlinirea marilor noastre idealuri, fiind însă victime ale violenţei, urii şi rasismului", transmite Klaus Iohannis într-un mesaj transmis cu ocazia Zilei Internaţionale a Romilor şi a Sărbătorii etniei romilor din România."De Ziua Internaţională a Romilor, devenită prin lege <Sărbătoarea etniei romilor din România>, doresc să adresez tuturor cetăţenilor de etnie romă urări de sănătate, prosperitate şi pace. La această sărbătoare se cuvine să amintim faptul că romii au dat României un patrimoniu şi tradiţii valoroase, numeroase personalităţi în domeniul culturii, artelor şi ştiinţei, care au contribuit la afirmarea identităţii proprii, dar şi la diversitatea benefică a comunităţilor şi omenirii în ansamblu. Trebuie să facem astfel ca tinerii să găsească în aceste personalităţi modele demne de urmat, să poarte mai departe tradiţiile şi obiceiurile înaintaşilor, cu respect şi mândrie", transmite Klaus Iohannis.Şeful statului afirmă că are convingerea că "diversitatea etnică şi culturală hrăneşte rezilienţa comunităţilor şi susţine societăţile în care libertatea şi demnitatea umană se fructifică într-un viitor prosper, spre binele comun"."Sărbătoarea etniei romilor este un bun prilej de a aminti că, din această perspectivă, emanciparea civică, socială şi economică a romilor din ţara noastră este un obiectiv comun, de mare importanţă. Salut şi sprijin eforturile comunităţii rome din România de a-şi face cunoscut trecutul şi obiceiurile, auzită vocea şi preţuită contribuţia la dezvoltarea societăţii noastre. Romii, mult timp anonimi pentru istoria oficială, şi-au dat viaţa pentru împlinirea marilor noastre idealuri, fiind însă victime ale violenţei, urii şi rasismului. În această perioadă, sărbătorile poartă pecetea dramei semenilor noştri din Ucraina. Romii sunt angajaţi în aceste zile în efortul nostru naţional de solidaritate şi implicare civică", conchide Iohannis. Ziua Internațională a Romilor este marcată în fiecare an pe data de 8 aprilie și este o zi pentru a sărbători cultura romani și de a crește gradul de conștientizare a problemelor cu care se confruntă romii.